крс̑тѣ̀ пригвозди́тися изво́ливый, пригвоздѝ за́повѣдемъ твои̂мъ се́рдце моѐ:воздви́женъ со крс̑то́мъ на горѣ̀ голго́ѳѣ, воздви́гни мы̂сли моя̂ къ нб҃сѝ, да всегда̀ гѡ́рняя му́дрствую:же́лчію со ѻ́цтомъ напое́нъ, ѡгорче́нное грѣхо́мъ се́рдце моѐ усладѝ любо́вію твое́ю, и жа́ждуща напо́й пото́комъ сла́дости твоея̀:ру́цѣ твоѝ пречтс̑ѣи распростры́й на прія́тіе всѣ́хъ, пріими́ мя грѣ́шнаго:но́зѣ пригвождє́ны имѣ́вый, хотя̀ всегда̀ со грѣ̂шники бы́ти, бу́ди со мно́ю грѣ̂шнымъ, возбраня́я нога́мъ мои̂мъ ѿ вся́кагѡ путѝ лука́вагѡ:се́рдце ѿве́рсто имѣ́вый, явѝ мнѣ̀ бл҃года́ть твою̀ грѣ́шному:главу̀ прест҃у́ю на крс̑тѣ̀ преклони́вый, услы́ши недостѡ́йныя мл҃твы моя̂